พระบรมราชโองการ
พระบรมราชโองการ
พระราชกฤษฎีกา
เบี้ยประชุมและค่าตอบแทนที่ปรึกษา
ซึ่งนายกรัฐมนตรีแต่งตั้ง
พ.ศ.2519
----------

ภูมิพลอดุลยเดช ป.ร.

ให้ไว้ ณ วันที่ 31 ธันวาคม พ.ศ.2519

เป็นปีที่ 31 ในรัชกาลปัจจุบัน

พระบาทสมเด็จพระปรมินทรมหา`ภูมิพลอดุลยเดช' มีพระบรมราชโองการโปรดเกล้าฯ
ให้
ประกาศว่า

โดยที่เป็นการสมควรกำหนดเบี้ยประชุมและค่าตอบแทนที่ปรึกษาซึ่งนายกรัฐมนตรีแต่งตั้ง

อาศัยอำนาจตามความในมาตรา 20 ของรัฐธรรมนูญแห่งราชอาณาจักรไทย
จึงทรงพระกรุณา
โปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา1 พระราชกฤษฎีกานี้เรียกว่า `พระราชกฤษฎีกาเบี้ยประชุมและค่าตอบแทนที่ปรึกษาซึ่ง
นายกรัฐมนตรีแต่งตั้ง พ.ศ.2519'

มาตรา2
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา3 ในพระราชกฤษฎีกานี้

`คณะที่ปรึกษา' หมายความว่า
คณะที่ปรึกษาหรือคณะกรรมการที่นายกรัฐมนตรีในฐานะหัวหน้ารัฐบาล
แต่งตั้งตามกฎหมายว่าด้วยระเบียบบริหารราชการแผ่นดิน

`ที่ปรึกษา' หมายความว่า
ที่ปรึกษาในคณะที่ปรึกษาหรือกรรมการในคณะกรรมการที่นายก
รัฐมนตรีในฐานะหัวหน้ารัฐบาล
แต่งตั้งตามกฎหมายว่าด้วยระเบียบบริหารราชการแผ่นดิน

มาตรา4 ให้ที่ปรึกษาได้รับเบี้ยประชุมและค่าตอบแทนเหมาจ่ายเป็นรายเดือน
ตามที่นายกรัฐมนตรี
กำหนดไม่เกินอัตราท้ายพระราชกฤษฎีกานี้

ที่ปรึกษาซึ่งมิได้เป็นข้าราชการหรือลูกจ้างของทางราชการให้ได้รับเบี้ยประชุมและค่าตอบแทนเป็น
สองเท่าของอัตราที่นายกรัฐมนตรีกำหนดตามวรรคหนึ่ง

เลขานุการและผู้ช่วยเลขานุการของคณะที่ปรึกษา
ให้ได้รับเบี้ยประชุมและค่าตอบแทนเช่น
เดียวกับที่ปรึกษา
และถ้าที่ปรึกษาผู้ใดเป็นเลขานุการหรือผู้ช่วยเลขานุการด้วย
ให้เบิกเบี้ยประชุมและค่า
ตอบแทนได้เพียงตำแหน่งเดียว

มาตรา5 ให้อนุกรรมการซึ่งคณะที่ปรึกษาแต่งตั้ง
ได้รับเบี้ยประชุมและค่าตอบแทนเหมาจ่ายเป็น
รายเดือน
ตามที่นายกรัฐมนตรีกำหนดไม่เกินอัตราท้ายพระราชกฤษฎีกานี้

อนุกรรมการซึ่งมิได้เป็นข้าราชการหรือลูกจ้างของทางราชการ
ให้ได้รับเบี้ยประชุมและค่าตอบ
แทนเป็นสองเท่าของอัตราที่นายกรัฐมนตรีกำหนดตามวรรคหนึ่ง

เลขานุการและผู้ช่วยเลขานุการของคณะอนุกรรมการ
ให้ได้รับเบี้ยประชุมและค่าตอบแทนเช่น
เดียวกับอนุกรรมการ
และถ้ามีอนุกรรมการผู้ใดเป็นเลขานุการหรือผู้ช่วยเลขานุการด้วย ให้เบิกเบี้ย
ประชุมและค่าตอบแทนได้เพียงตำแหน่งเดียว

มาตรา6
ให้เจ้าหน้าที่ซึ่งช่วยราชการในคณะที่ปรึกษาตามคำสั่งของประธานคณะที่ปรึกษา
คณะหนึ่ง
มีจำนวนไม่เกินห้าคน
ได้รับค่าตอบแทนเหมาจ่ายเป็นรายเดือนตามที่กระทรวงการคลังกำหนด

มาตรา7 ที่ปรึกษา อนุกรรมการ และเจ้าหน้าที่ซึ่งมีสิทธิได้รับเบี้ยประชุมและค่าตอบแทนหรือค่า
ตอบแทนตามพระราชกฤษฎีกานี้
ถ้าเดือนใดไม่มีการประชุมหรือการทำงาน หรือที่ปรึกษา อนุกรรมการ
หรือเจ้าหน้าที่ผู้ใดไม่ได้เข้าประชุมหรือทำงานในเดือนใด
ให้งดเบี้ยประชุมและค่าตอบแทนหรือค่าตอบ
แทนในเดือนนั้น

มาตรา8 ที่ปรึกษา อนุกรรมการ
หรือเจ้าหน้าที่ผู้ใดได้รับแต่งตั้งในระหว่างเดือนหรือพ้นจาก
ตำแหน่งก่อนสิ้นเดือน
ให้ได้รับเบี้ยประชุมและค่าตอบแทนหรือค่าตอบแทนตามอัตราส่วนของจำนวนวันที่ดำรง
ตำแหน่งในเดือนนั้น

มาตรา9 การเบิกเบี้ยประชุมและค่าตอบแทนหรือค่าตอบแทน
ให้เบิกจ่ายจากสำนักนายกรัฐมนตรี

มาตรา10 ที่ปรึกษา อนุกรรมการ และเจ้าหน้าที่
ซึ่งปฏิบัติหน้าที่อยู่ในวันที่พระราชกฤษฎีกานี้ใช้
บังคับ
ให้ได้รับเบี้ยประชุมและค่าตอบแทนหรือค่าตอบแทนตามพระราชกฤษฎีกานี้ตั้งแต่วันที่ได้รับแต่งตั้ง

มาตรา11 ให้นายกรัฐมนตรีรักษาการตามพระราชกฤษฎีกานี้

ผู้รับสนองพระบรมราชโองการ

ธานินทร์ กรัยวิเชียร

นายกรัฐมนตรี

อัตราเบี้ยประชุมและค่าตอบแทนเหมาจ่ายรายเดือนของที่ปรึกษา และอนุกรรมการ
 ประธานคณะที่ปรึกษา
เดือนละไม่เกิน 2,400 บาท
 ที่ปรึกษา
เดือนละไม่เกิน 1,900 บาท
 ประธานคณะอนุกรรมการ
เดือนละไม่เกิน 1,200 บาท
 อนุกรรมการ
เดือนละไม่เกิน 800 บาท
หมายเหตุ:-เหตุผลในการประกาศใช้พระราชกฤษฎีกาฉบับนี้ คือ
โดยที่ผู้ทรงคุณวุฒิซึ่งนายกรัฐมนตรีใน
ฐานะหัวหน้ารัฐบาลแต่งตั้งให้เป็นประธานที่ปรึกษา ที่ปรึกษา
หรือคณะที่ปรึกษาของนายกรัฐมนตรีหรือเป็น
คณะกรรมการเพื่อปฏิบัติราชการใดๆ
ตามกฎหมายว่าด้วยระเบียบบริหารราชการแผ่นดินนั้น มีลักษณะ
พิเศษในการดำเนินงานแตกต่างไปจากกรรมการหรือคณะกรรมการประเภทอื่น
สมควรกำหนดเบี้ย
ประชุมและค่าตอบแทนให้ไว้เป็นพิเศษ
จึงจำเป็นต้องตราพระราชกฤษฎีกานี้ขึ้น